’n Kunstenaar wat bekend was om haar skilderye van blomme, is dood in haar huis in die Oos-Vrystaat aangetref.
Brune, wat veral lief was daarvoor om rose, lelies, proteas en landskappe te skilder, het die dag tevore verskeie inskrywings op Facebook gedeel. Een daarvan was oor ’n ma wat soos ’n verskietende ster is wat net een keer deur jou lewe kom.
“Sy was stylvol, het mooi aangetrek en het altyd pragtig gelyk. Sy was wyd belese, het die wêreld vol gereis en het ’n groot kennis van verskeie onderwerpe gehad. Dit was altyd ’n vreugde om met haar te gesels.”
“Sy was vir baie soos ’n ma, iemand wat altyd geluister het en die beste raad gegee het. Sy sal gemis word.”
“Vir my was sy ’n moederfiguur, sy het my gehelp, gemotiveer, altyd omgegee en was ’n beste vriendin. Ek gaan jou mis vriendin en nou is jou canvas vir altyd leeg.”